Държавен вестник, бр. 57, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  57
ПОСТАНОВЛЕНИЕ № 123
ОТ 10 ЮЛИ 2025 Г.
за одобряване на допълнителни разходи по 
бюджета на Министерството на околната 
среда и водите за 2025 г. за предварително 
изпълнение на Проект „Интегриране на 
екосистемния подход и прилагане на при­
родосъобразни решения при опазването на 
защитените зони от мрежата Натура 2000“, 
включен в утвърдената Индикативна годиш­
на работна програма на Програма „Околна 
среда 2021 – 2027 г.“ за 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Дава разрешение на министъра 
на околната среда и водите за предварително 
изпълнение чрез финансиране с национални 
средства на Проект „Интегриране на екосистем­
ния подход и прилагане на природосъобразни 
решения при опазването на защитените зони от 
мрежата Натура 2000“, включен за изпълнение в 
утвърдената Индикативна годишна работна про­
грама за Програма „Околна среда 2021 – 2027 г.“
за 2025 г.
(2) Предварителното изпълнение на Про­
ект „Интегриране на екосистемния подход и 
прилагане на природосъобразни решения при 
опазването на защитените зони от мрежата 
Натура 2000“ да се извърши за сметка на 
национално финансиране, като за целта бъдат 
осигурени средства от централния бюджет 
до одобряване на проектното предложение.
Чл. 2. (1) Одобрява допълнителни раз­
ходи по бюджета на Министерството на 
околната среда и водите за 2025 г. в размер 
3 405 227 лв. за предварително изпълнение 
на Проект „Интегриране на екосистемния 
подход и прилагане на природосъобразни 
решения при опазването на защитените зони 
от мрежата Натура 2000“.
(2) Средствата по ал. 1 да се осигурят за 
сметка на преструктуриране на разходите
и/или трансферите по централния бюджет 
за 2025 г.
(3) Със сумата по чл. 2, ал. 1 да се уве­
личат разходите по „Политика в областта на 
опазването и ползването на компонентите 
на околната среда“, бюджетна програма 
„Съхраняване, укрепване и възстановяване 
на екосистеми, местообитания, видове и 
генетичните им ресурси“.
(4) Със сумата 34 052 268 лв. да се уве­
личат показателите по чл. 18, ал. 3, т. 1 от 
Закона за държавния бюджет на Република 
България за 2025 г.
(5) Със сумата по чл. 2, ал. 1 да се уве­
личат показателите по чл. 18, ал. 3, т. 2 от 
Закона за държавния бюджет на Република 
България за 2025 г.
Чл. 3. Министърът на околната среда и 
водите да предприеме действия по издаване 
на заповед за безвъзмездна финансова помощ 
за изпълнение на Проект „Интегриране на 
екосистемния подход и прилагане на при­
родосъобразни решения при опазването на 
защитените зони от мрежата Натура 2000“, 
финансиран по Програма „Околна среда 
2021 – 2027 г.“, в тримесечен срок от влиза­
нето в сила на настоящото постановление.
Чл. 4. Министърът на околната среда и 
водите да извърши съответните промени по 
бюджета на Министерството на околната 
среда и водите за 2025 г. и да уведоми ми­
нистъра на финансите.
Чл. 5. Министърът на финансите да из­
върши произтичащите от чл. 2 промени по 
централния бюджет за 2025 г.
Чл. 6. В 10-дневен срок от получаването 
на аванс по заповедта за предоставяне на без­
възмездна финансова помощ за изпълнение 
на Проект „Интегриране на екосистемния 
подход и прилагане на природосъобразни 
решения при опазването на защитените зони 
от мрежата Натура 2000“ министърът на 
околната среда и водите да възстанови сред­
ствата при първоизточника чрез извършване 
на промяна по бюджета на Министерството 
на околната среда и водите за 2025 г., в т.ч. 
на показателите по чл. 18, ал. 3 от Закона за 
държавния бюджет на Република България 
за 2025 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси във връзка с чл. 78 от Закона за 
държавния бюджет на Република България 
за 2025 г.
§ 2. Изпълнението на постановлението 
се възлага на министъра на околната среда 
и водите.
§ 3. Постановлението влиза в сила от 
обнародването му в „Държавен вестник“.
За министър-председател: 
Томислав Дончев
Главен секретар на Министерския съвет: 
Габриела Козарева
3907